ખાદ્ય સુરક્ષા બિલને આવકાર આપવો કે આલોચના કરવાને બદલે વાસ્તવિકતા તરફ નજર કરવાની જરૂર છે. સરકારે પહેલીવાર કાયદેસર રીતે ગરીબોને દર મહિને નિશ્ચિત માત્રામાં અનાજ આપવાની વાત કરી છે. આ બાબત ચોક્કસ પણે આવકારદાયક છે. પરંતુ સરકારે દેશમાં અનાજના ઉત્પાદનને ધ્યાનમાં રાખીને પ્રતિ માસ 5 કિલોને બદલે 7 કિલો અનાજ આપવાનો નિર્ણય લીધો છે. પણ વાસ્તવમાં અનાજનું આટલું ઉત્પાદન છે જ નહીં ત્યારે સરકાર પોતાનો વાયદો કેવી રીતે પૂરો કરશે તે વિચાર માંગી લે છે.